ÚLOHY NA PRIJÍMACIE SKÚŠKY Z MATEMATIKY

(štvorročné štúdium)



 GYMNÁZIUM FRANTIŠKA ŠVANTNERA V NOVEJ BANI

máj 2019

|  |  |  |  |  |  |  |  |
| --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | súčet |
|  |  |  |  |  |  |  |  |

Hodnotil: \_\_\_\_\_\_\_\_\_\_\_\_\_

**V každom príklade hodnotíme postup a výsledok. Len výsledok nestačí.**

Test obsahuje 7 úloh. Čas na riešenie je 60 minút.

1. Porovnaj podľa veľkosti čísla A, B, C. Výsledky zoraď vzostupne.

A: 9% z 11 =

B: $\frac{4}{3}$ z 0,75 =

C: Súčet čísla $\frac{16}{25}$ a jeho polovice =

Zoraď vzostupne:

­­­­­­­­­­2. Vypočítaj:$\left[\frac{3}{5}-\left(-\frac{1}{15}\right)-\frac{1}{3}\right]:\left[2 . \left(\frac{2}{3}-\frac{4}{9}\right)\right]=$

3. Akvárium v tvare kvádra, ktoré má vnútorné rozmery dna a = 50 cm, b = 30 cm a výšku 40 cm, je naplnené vodou do $\frac{3}{4}$ svojej výšky. Vypočítaj obsah plôch namočených vo vode. Výsledok vyjadri v metroch štvorcových.

4. Rieš rovnicu a urob skúšku správnosti: $\frac{x+3}{3}-\frac{x-2}{2}-5=\frac{x+4}{5}-x$

5. Poľnohospodár pestoval na svojich poliach zemiaky. Zber vykonal počas piatich dní za sebou. V pondelok vykopal 294,5 kg, v utorok 305,7 kg, v stredu 218,3 kg, vo štvrtok 342,5 kg a v piatok 389 kg.

a) Koľko kilogramov priemerne denne vykopal?

b) Všetky zemiaky predal. Aký bol jeho čistý zisk, ak 1 kg zemiakov predal za 40 centov, ale za zapožičanú techniku musel zaplatiť desatinu svojho zisku z predaja?

6. Traja súrodenci boli na letnej brigáde. Spolu zarobili 1680 €. Ich zárobky boli v pomere 1 : 2 : 3. Vopred sa dohodli, že ten, čo zarobí najviac, dá 10% svojej mzdy tomu, čo zarobil najmenej. Dohodu dodržali. Koľko mal na koniec ten, čo zarobil najmenej?

7. Ktorý útvar má väčší obvod a o koľko milimetrov? Rovnoramenný trojuholník so základňou 8 cm a výškou na základňu 3 cm alebo pravouhlý trojuholník s preponou 8 cm a jednou odvesnou 3 cm. Zaokrúhľuj na stotiny.